
住讜讟讛 诪讗 注"讗 - 驻讬专讜砖 砖讟讬讬谞讝诇抓

"讜讬拽专讗 讘讜 诇驻谞讬 讛专讞讜讘 讗砖专 诇驻谞讬 砖注专 讛诪讬诐" (谞讞诪讬讛 讞, 讙). 讛专讬 砖诇讚注转 讞讻诪讬诐 讛讬讜 拽讜专讗讬诐 讘注讝专讛! 讗诪专 专讘 讞住讚讗: 讗祝 砖诐 诪讚讜讘专 讘注讝专转 谞砖讬诐.


讗 讜注讜讚 砖谞讬谞讜 讘诪砖谞讛 砖讛讻讛谉 讛讙讚讜诇 拽讜专讗 "讗讞专讬 诪讜转" 讜"讗讱 讘注砖讜专". 讜专诪讬谞讛讬 [讜诪讟讬诇讬诐, 诪专讗讬诐 住转讬专讛] 诪诪讛 砖砖谞讬谞讜: 诪讚诇讙讬谉 讘谞讘讬讗 讘拽专讬讗讛 讘爪讬讘讜专 诪拽讟注 诇拽讟注 讜讗讬谉 诪讚诇讙讬谉 讘转讜专讛, 讜讛专讬 讻讗谉 诪讚诇讙 讛讻讛谉 诪诪拽讜诐 诇诪拽讜诐 讘拽专讬讗转讜 讘转讜专讛!


讗诪专 讗讘讬讬: 诇讗 拽砖讬讗 [讗讬谉 讝讛 拽砖讛], 讻讗谉 砖讗住专讜 诇讚诇讙 鈥� 讛专讬 讝讛 讘讻讚讬 砖讬驻住讜拽 讛转讜专讙诪谉 讘诪拽讜诐 砖讬砖 讚讬诇讜讙 讗专讜讱, 讜讛诪转讜专讙诪谉 爪专讬讱 诇讛驻住讬拽 讜诇讛诪转讬谉 注讚 砖讬讙讬注 讛拽讜专讗 诇诪拽讜诐 讗讞专, 讗住讜专 诇讚诇讙, 讻讗谉 讘讬讜诐 讛讻讬驻讜专讬诐 鈥� 讘讻讚讬 砖诇讗 讬驻住讜拽 讛转讜专讙诪谉 砖砖转讬 讛驻专砖讬讜转 拽专讜讘讜转 讜诇讻谉 诪讜转专 诇讚诇讙.


 讜诪拽砖讬诐, 讜讛讗 注诇讛 拽转谞讬 [讜讛专讬 注诇讬讛 砖谞讬谞讜]: 诪讚诇讙讬谉 讘谞讘讬讗 讜讗讬谉 诪讚诇讙讬谉 讘转讜专讛. 讜注讚 讻诪讛 诪讚诇讙讬谉 讘谞讘讬讗 鈥� 注讚 讻讚讬 砖诇讗 讬驻住讜拽 讛转讜专讙诪谉. 诪讻诇诇 讛讚讘专讬诐 讗转讛 诇诪讚 讻讬 讘转讜专讛 讻诇诇 讜讻诇诇 诇讗 诪讚诇讙讬诐!


讗诇讗 讗诪专 讗讘讬讬 讘讗讜驻谉 讗讞专: 诇讗 拽砖讬讗 [讗讬谉 讝讛 拽砖讛]; 讻讗谉 讻砖讛讜讗 拽讜专讗 讘注谞讬谉 讗讞讚 鈥� 诪讚诇讙, 讻讗谉 讻砖拽讜专讗 讘砖谞讬 注谞讬讬谞讬谉 鈥� 讗讬谞讜 诪讚诇讙.


讜讛转谞讬讗 [讜讗讻谉 讻谉 砖谞讬谞讜 讘讘专讬讬转讗]: 诪讚诇讙讬谉 讘转讜专讛 讘注谞讬谉 讗讞讚, 讜讘谞讘讬讗 讗驻讬诇讜 讘砖谞讬 注谞讬讬谞讬谉. 讜讻讗谉 讜讻讗谉 讗讬谉 诪讚诇讙讬诐 讗诇讗 讘讻讚讬 砖诇讗 讬驻住讜拽 讛转讜专讙诪谉.


讜讗讬谉 诪讚诇讙讬谉 诪谞讘讬讗 诇谞讘讬讗 讗驻讬诇讜 讘注谞讬谉 讗讞讚. 讜讘谞讘讬讗 砖诇 砖谞讬诐 注砖专 ("转专讬 注砖专") 诪讚诇讙讬谉, 讜讘诇讘讚 砖诇讗 讬讚诇讙 诪住讜祝 讛住驻专 诇转讞讬诇转讜. 讗诇讗 讗诐 专讜爪讛 诇爪专祝 拽专讬讗转 砖谞讬 谞讘讬讗讬诐, 拽讜专讗 讛诪讜拽讚诐 转讞讬诇讛 讜讗讞专 讻讱 讗转 讛诪讗讜讞专.


讘  砖谞讬谞讜 讘诪砖谞讛: 讜讙讜诇诇 讗转 讛转讜专讛 讜诪谞讬讞讛 讘讞讬拽讜, 讜讗讜诪专: "讬讜转专 诪诪讛 砖拽专讬转讬 诇驻谞讬讻诐 讻转讜讘 讻讗谉". 讜诪住讘讬专讬诐: 讜讻诇 讻讱 诇诪讛 讛讜讗 讗讜诪专 鈥� 讻讚讬 砖诇讗 诇讛讜爪讬讗 诇注讝 注诇 住驻专 转讜专讛, 砖诇讗 讬讗诪专讜 砖讞住专 拽讟注 讝讛 讘转讜专讛, 讜诪砖讜诐 讻讱 拽专讗 讗讜转讜 讘注诇 驻讛.


讙 注讜讚 砖谞讬谞讜 讘诪砖谞讛: "讜讘注砖讜专 砖讘讞讜诪砖 讛驻拽讜讚讬诐 拽讜专讗 注诇 驻讛". 讜砖讜讗诇讬诐: 讜诇讬讻专讻讬讛 诇住驻专 讜诇讬拽专讬 [讜砖讬讻专讜讱 讗转 讛住驻专, 讬讙诇讜诇 讗讜转讜, 讜讬拽专讗 讘讜] 驻专砖讛 讝讜 诪谉 讛讻转讘! 讗诪专 专讘 讛讜谞讗 讘专 讬讛讜讚讛 讗诪专 专讘 砖砖转: 诇驻讬 砖讗讬谉 讙讜诇诇讬谉 住驻专 转讜专讛 讘爪讘讜专,  诪驻谞讬 讻讘讜讚 讛爪讬讘讜专.


 讜砖讜讗诇讬诐:  讜诇讬转讬 [讜砖讬讘讬讗] 住驻专 转讜专讛 讗讞专讬谞讗 讜诇讬拽专讬 [讗讞专 讜讬拽专讗 讘讜]! 专讘 讛讜谞讗 讘专 讬讛讜讚讛 讗诪专: 诪砖讜诐 驻讙诪讜 砖诇 专讗砖讜谉, 砖谞专讗讛 讗讝 讻讗讬诇讜 讛讬讛 讛住驻专 讛专讗砖讜谉 驻住讜诇. 专' 砖诪注讜谉 讘谉 诇拽讬砖 讗诪专: 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛,  讜讗诐 讬讘讬讗讜 住驻专 讞讚砖 讬爪讟专讱 讛讻讛谉 诇讘专讱 注诇讬讜 讘专讻讛 谞讜住驻转.


 讜砖讜讗诇讬诐:  讜诪讬 讞讬讬砖讬谞谉 诇驻讙诪讗 [讜讛讗诐 讞讜砖砖讬诐 讗谞讜 诇驻讙诐], 砖讗诐 诪讘讬讗讬诐 住驻专 讗讞专 讬讗诪专讜 砖讛住驻专 讛专讗砖讜谉 讛讬讛 驻讙讜诐? 讜讛讗诪专 [讜讛专讬 讗诪专] 专' 讬爪讞拽 谞驻讞讗: 专讗砖 讞讚砖 讟讘转 砖讞诇 诇讛讬讜转 讘砖讘转 诪讘讬讗 砖诇砖 转讜专讜转 (住驻专讬 转讜专讛) 讜拽讜专讗 讘讛谉: 拽专讬讗讛 讗讞转 诪注谞讬讬谞讜 砖诇 讬讜诐 (驻专砖转 讛砖讘讜注), 讜讗讞转 砖诇 专讗砖 讞讚砖, 讜讗讞转 讘砖诇 讞谞讜讻讛  讜讗讬谉 讞讜砖砖讬诐 砖诪讗 讬讗诪专讜 讻讬 讛专讗砖讜谉 讛讬讛 驻讙讜诐!


 讜诪砖讬讘讬诐:  转诇转讗 讙讘专讬 讘转诇转讗 住讬驻专讬 诇讬讻讗 驻讙诪讗 [砖诇讜砖讛 讗谞砖讬诐 讛拽讜专讗讬诐 讘砖诇讜砖讛 住驻专讬诐 砖讜谞讬诐 讗讬谉 讘讻讱 讞砖砖 诇驻讙诐] 诇住驻专 讛转讜专讛 砖拽专讗讜 讘讜 诇驻谞讬 讻谉, 讜讗讜诇诐 讞讚 讙讘专讗 讘转专讬 住讬驻专讬 [讗讬砖 讗讞讚 讛拽讜专讗 讘砖谞讬 住驻专讬诐] 鈥� 讗讬讻讗 驻讙诪讗 [讬砖 讞砖砖 诇驻讙诐] 讘讻讘讜讚 讛住驻专 讛专讗砖讜谉.


讚  砖谞讬谞讜 讘诪砖谞讛: "讜诪讘专讱 注诇讬讛 砖诪谞讛 讘专讻讜转" 讻讜'. 转谞讜 专讘谞谉 [砖谞讜 讞讻诪讬诐]: [诪讘专讻讬谉] 注诇 讛转讜专讛 讻讚专讱 砖诪讘专讻讬谉 讘讘讬转 讻谞住转, 讜注诇 讛注讘讜讚讛 讻诪讜 讘转驻讬诇转 砖诪讜谞讛 注砖专讛 ("专爪讛"), 讜注诇 讛讛讜讚讗讛 ("诪讜讚讬诐"), 讜注诇 诪讞讬诇转 注讜谉 鈥�/b> 讻转讬拽谞谉 讻诪讜 讘转驻讬诇转 砖诪讜谞讛 注砖专讛. 讜诪讘专讱 注诇 讛诪拽讚砖 讘驻谞讬 注爪诪讜, 讜注诇 讛讻讛谞讬诐 讘驻谞讬 注爪诪谉, 注诇 讬砖专讗诇 讘驻谞讬 注爪诪谉, 讜注诇 讬专讜砖诇讬诐 讘驻谞讬 注爪诪讛.


注诇 诪讛 砖砖谞讬谞讜: "讜讛砖讗专 转驻诇讛" 转谞讜 专讘谞谉 [砖谞讜 讞讻诪讬诐] 砖讻讱 讛讜讗 谞讜住讞 讛砖讗专 转驻诇讛: "转讞谞讛 专谞讛 讜讘拽砖讛 砖注诪讱 讬砖专讗诇 爪专讬讻讬谉 诇讬讜讜砖注". 讜讞讜转诐 讘专讻讛 讝讜 讘" 讘专讜讱 讗转讛 讛' 砖讜诪注 转驻诇讛". 诪讻讗谉 讜讗讬诇讱 诇讗讞专 诪讻谉 鈥� 讻诇 讗讞讚 讜讗讞讚 诪讘讬讗 住驻专 转讜专讛 诪转讜讱 讘讬转讜 讜拽讜专讗 讘讜. 讜讻诇 讻讱 诇诪讛 诪讘讬讗讬诐 讛讻诇 讗转 住驻专讬 讛转讜专讛 鈥� 讻讚讬 诇讛专讗讜转 讞讝讜转讜 (诪专讗讛讜) 砖诇 讛住驻专 诇专讘讬诐, 砖讬专讗讜 讛讻诇 讗转 谞讜讬讜, 砖讬砖 讘讻讱 诪砖讜诐 讞讬讘讜讘 讜讛讬讚讜专 讛诪爪讜讛.


讛 诪砖谞讛 驻专砖转 讛诪诇讱 讻讬爪讚 讛讬讗 谞拽专讗转? 诪讜爪讗讬 讬讜诐 讟讜讘 讛专讗砖讜谉 砖诇 讞讙 讛住讜讻讜转, 讘砖诪讬谞讬 (讘砖谞讛 讛砖诪讬谞讬转 诇诪讞讝讜专 讛砖诪讬讟讛), 讘诪讜爪讗讬 砖讘讬注讬转 诇讗讞专 砖谞转 讛砖诪讬讟讛, 注讜砖讬谉 诇讜 诇诪诇讱 讘讬诪讛 砖诇 注抓 讘注讝专讛, 讜讛讜讗 讬讜砖讘 注诇讬讛, 砖谞讗诪专: "诪拽抓 砖讘注 砖谞讬诐 讘诪注讚 砖谞转 讛砖诪讬讟讛"(讚讘专讬诐 诇讗, 讬). 


讞讝谉 (砖诪砖) 讘讬转 讛讻谞住转 砖讘讛专 讛讘讬转 谞讜讟诇 住驻专 转讜专讛 讜谞讜转谞讛 诇专讗砖 讛讻谞住转, 讜专讗砖 讛讻谞住转 谞讜转谞讛 诇住讙谉 讛讻讛谉 讛讙讚讜诇, 讜讛住讙谉 谞讜转谞讛 诇讻讛谉 讙讚讜诇, 讜讻讛谉 讙讚讜诇 谞讜转谞讛 诇诪诇讱. 讜讛诪诇讱 注讜诪讚 讜诪拽讘诇, 讜拽讜专讗 讬讜砖讘.


讗讙专讬驻住 讛诪诇讱 注诪讚 讜拽讘诇 讜拽专讗 注讜诪讚, 讜砖讘讞讜讛讜 讞讻诪讬诐 注诇 砖拽专讗 讘注诪讬讚讛. 讜讻砖讛讙讬注 讘拽专讬讗转讜 诇驻住讜拽 讘驻专砖转 讛诪诇讱 "诇讗 转讜讻诇 诇转转 注诇讬讱 讗讬砖 谞讻专讬" (讚讘专讬诐 讬讝, 讟讜) 讝诇讙讜 注讬谞讬讜 讚诪注讜转, 砖讛专讬 讛讜讗 讛讬讛 诪讘讬转 讛讜专讚讜住 砖讗讬谞诐 诪讝专注 讬砖专讗诇. 讗诪专讜 诇讜 讻诇 讛注诐: 讗诇 转转讬专讗 讗讙专讬驻住, 讗讞讬谞讜 讗转讛, 讗讞讬谞讜 讗转讛!


讜拽讜专讗 诪转讞讬诇转 "讗诇讛 讛讚讘专讬诐" (讚讘专讬诐 讗, 讗) 注讚 "砖诪注" (讚讘专讬诐 讜, 讚), 讜拽讜专讗 驻专砖转 "砖诪注" (讚讘专讬诐 讜, 讚-讟), 讜拽讜专讗 "讜讛讬讛 讗诐 砖诪注", (讚讘专讬诐 讬讗, 讬讙-讻讗), "注砖专 转注砖专" (讚讘专讬诐 讬讚, 讻讘-讻讟), "讻讬 转讻诇讛 诇注砖专" (讚讘专讬诐 讻讜, 讬讘-讟讜), 讜驻专砖转 讛诪诇讱 (讚讘专讬诐 讬讝, 讬讚-讻), 讜讘专讻讜转 讜拽诇诇讜转 (讚讘专讬诐 驻专拽 讻讞) 注讚 砖讙讜诪专 讻诇 讛驻专砖讛.


讘专讻讜转 砖讻讛谉 讙讚讜诇 诪讘专讱 讗讜转谉 讘讬讜诐 讛讻讬驻讜专讬诐 鈥� 讛诪诇讱 诪讘专讱 讗讜转谉 讘诪注诪讚 讝讛, 讗诇讗 砖谞讜转谉 讘专讻讛 砖诇 专讙诇讬诐 转讞转 (讘诪拽讜诐) 讛讘专讻讛 注诇 诪讞讬诇转 讛注讜谉.


讜 讙诪专讗 讜转讜讛讬诐 注诇 讚讘专讬 讛诪砖谞讛: 讘讬讜诐 讛砖诪讬谞讬 砖诇 讞讙 住诇拽讗 讚注转讱 [注讜诇讛 注诇 讚注转讱] 诇讜诪专? 讛专讬 讗诪专 砖讘诪讜爪讗讬 讬讜诐 讟讜讘 专讗砖讜谉 讛讜讗 讝诪谉 讛讛拽讛诇, 砖讛诪诇讱 拽讜专讗! 讗诇讗 讗讬诪讗 [讗诪讜专]: 讘砖谞讛 讛砖诪讬谞讬转  砖诇 诪讞讝讜专 讛砖诪讬讟讛.


 讜砖讜讗诇讬诐:  讜讻诇 讛谞讬 [讗诇讛] 讛讚讘专讬诐 讛讻转讜讘讬诐 讘驻住讜拽 讘拽讘讬注转 转讗专讬讱 讝讛, 砖谞讗诪专 讘转讜专讛 讻讱: "诪拽抓 砖讘注 砖谞讬诐 讘诪讜注讚 砖谞转 讛砖诪讬讟讛 讘讞讙 讛住讜讻讜转, 讘讘讜讗 讻诇 讬砖专讗诇 诇专讗讜转 讗转 驻谞讬 讛' 讗诇拽讬讱" (讚讘专讬诐 诇讗, 讬-讬讗) 诇诪讛 诇讬  (诇诪讛 爪专讬讱 讗讜转诐)?


 讜诪砖讬讘讬诐:  爪专讬讻讬 [爪专讬讻讬诐] 讻讜诇诐 诇讛讬讗诪专, 讚讗讬 讻转讘 专讞诪谞讗 [砖讗诐 讛讬转讛 讻讜转讘转 讛转讜专讛] 专拽 "诪拽抓 砖讘注 砖谞讬诐" (讚讘专讬诐 诇讗, 讬) 鈥� 讛讜讛 讗诪讬谞讗 谞讬诪谞讜 诪讛砖转讗 [讛讬讬转讬 讗讜诪专 谞诪谞讛 诪注讻砖讬讜], 诪讝诪谉 砖谞讗诪专 讛讚讘专, 讻诇讜诪专, 诪讝诪谉 讻谞讬住转 注诐 讬砖专讗诇 诇讗专抓, 讜讗祝 注诇 讙讘 [讜讗祝 注诇 驻讬] 砖诇讗 诪转专诪讬 [诪讝讚诪谉 讛讚讘专] 讘砖诪讬讟讛, 注诇 讻谉 讻转讘 专讞诪谞讗 [讻转讘讛 讛转讜专讛] "讘诪讜注讚 砖谞转 讛砖诪讬讟讛".


讜讗讬 讻转讘 专讞诪谞讗 [讜讗讬诇讜 讻转讘讛 讛转讜专讛] 专拽 "诪拽抓 砖讘注 砖谞讬诐 讘砖谞转 讛砖诪讬讟讛" 鈥�/b> 讛讜讛 讗诪讬谞讗 [讛讬讬转讬 讗讜诪专] 讘住讜祝 砖谞转 讛砖诪讬讟讛, 注诇 讻谉 讻转讘 专讞诪谞讗 [讻转讘讛 讛转讜专讛] "讘诪注讚", 讜讛诪讜注讚 讛住诪讜讱 讛讜讗 讘讞讜讚砖 转砖专讬.


讜讗讬 讻转讘 [讜讗讬诇讜 讻转讘讛] 讛转讜专讛 专拽 "诪拽抓 砖讘注 砖谞讬诐 讘诪注讚 砖谞转 讛砖诪讬讟讛", 讛讜讛 讗诪讬谞讗 [讛讬讬转讬 讗讜诪专] 讻讬 讛讻讜讜谞讛 讛讬讗 诪专讬砖 砖转讗 [诪专讗砖 讛砖谞讛] 砖讙诐 讛讜讗 诪讜注讚, 注诇 讻谉 讻转讘 专讞诪谞讗 [讻转讘讛 讛转讜专讛] 讙诐 "讘讞讙 讛住讻讜转".


讜讗讬 讻转讘 专讞诪谞讗 [讜讗讬诇讜 讻转讘讛 讛转讜专讛] 专拽 "讘讞讙 讛住讻讜转" 鈥�/b> 讛讜讛 讗诪讬谞讗 [讛讬讬转讬 讗讜诪专] 讗驻讬诇讜 讬讜诐 讟讜讘 讗讞专讜谉 砖诇 住讜讻讜转, 注诇 讻谉 讻转讘 专讞诪谞讗 [讻转讘讛 讛转讜专讛] 讙诐 "讘讘讜讗 讻诇 讬砖专讗诇" (讚讘专讬诐 诇讗, 讬讗) 鈥�/p>

